PROJEKT ADATLAP 2023. 04. 21.

**KEHOP-2.2.2-15-2021-00156**

**Csorvás város szennyvíztisztító telep fejlesztése**

A projektet Csorvás Város Önkormányzata és az NFP Nemzeti Fejlesztési Programiroda Nonprofit Korlátolt Felelősségű Társaság (a továbbiakban: NFP Nonprofit Kft.) konzorciuma valósítja meg.

1. **Projekt alapadatai:**

A Támogatás Szerződés eredeti hatálybalépés dátuma: 2021.06.11.

A legutóbbi szerződésmódosítás hatálybalépés dátuma: 2021.06.11.

A projekt megvalósításának kezdete: 2021.04.01.

Fizikai befejezés határideje – hatályos TSZ szerint: 2025.07.13.

Záró elszámolás benyújtásának határideje - hatályos TSZ szerint: 2025.08.12.

**Hatályos TSZ szerinti alapadatok:**

Támogatás összege 1 935 000 000

Összköltség 2 150 000 000

**Projekt egyes költségsora a hatályos TSZ szerint:**

|  |  |  |
| --- | --- | --- |
| **Költségsor** | **Támogatást igénylő** | **Nettó összeg** |
| ***Tervezés, előkészítés*** | NFP Nonprofit Kft | 129 000 000,- Ft |
| ***Műszaki ellenőr*** | NFP Nonprofit Kft | 58 265 000,- Ft |
| ***PR, tájékoztatás*** | Csorvás Város Önkormányzata | 10 750 000,- Ft |
| ***Építés*** | Csorvás Város Önkormányzata | 1 870 500 000,- Ft |
| ***Ingatlanszerzés*** | Csorvás Város Önkormányzata | 43 000 000,- Ft |

1. **Közbeszerzések, beszerzések és megkötött szerződések összefoglalása:**

|  |  |  |  |
| --- | --- | --- | --- |
|  | **Tervezési szeződés** | **Kivitelezési szerződés** | **PR szerződés** |
| ***Közbeszerzési / beszerzési eljárás státusza*** | na | előkészítés alattTervezetten: 2021. IV. negyedév | na |
| ***Szerződő partner*** | na | na | na |
| ***Szerződés aláírásának dátuma*** | na | na | na |
| ***Szerződés hatálybalépés dátuma*** | na | na | na |
| ***Szerződéses összeg, nettó*** | na | na | na |
| ***Teljesítési határidő*** | Kivitelező által készítendő kiviteli tervek elfogadásáig | A közbeszerzési kötetek rendelkezésre állását követően kerül meghatározásra. | Támogatási Szerződéssel összhangban valamennyi feladat szerződésszerű teljesítéséig tart |

**Tervezés:**

**A Megvalósíthatósági Tanulmány és a költség-haszonelemzés (MT-CBA) jelenleg még nem áll rendelkezésre.**

Vízgyűjtő: Körös-vidéki vízgyűjtő

Üzemeltető: Alföldvíz Zrt.

**Tervezett műszaki tartalom:**

A Kormány az Európai Unió vagy más nemzetközi szervezet felé vállalt kötelezettséggel összefüggő, a 2007–2013 programozási időszakban a Kormány által a nemzeti fejlesztési miniszter hatáskörébe utalt beruházások, valamint a 2014–2020 programozási időszakban a szennyvízelvezetési és -tisztítási, a hulladékgazdálkodási és az ivóvízminőség-javító beruházások megvalósításáról szóló 339/2014.(XII. 19.) Kr. Ajánlatkérő feladatai közé utalja többek között a szennyvízelvezetési és–tisztítási beruházások megvalósításához szükséges közbesz-i eljárások lebonyolítását.

A kivitelezés főbb indikatív (tájékoztató jellegű) mennyiségei az alábbiak, amelyek kapcsán az engedélyes és kiviteli tervek elkészítése is szükséges:

Csorvás szennyvíztisztító telep fejlesztése:

A projekt célja egy új korszerű szennyvíztisztító telep építése a meglévő helyén.

* A jelenlegi telep kapacitása lakosegyenértékben: 5000 LE
* A szennyvíztisztító telep névleges (tervezési) kapacitása: 500 m3/d
* Ebből csatornahálózaton érkező szennyvíz mennyisége: 450 m3/d
* Szippantott szennyvíz behordás: 50 m3/d
* A telep tervezett hidraulikai kapacitása: 634 m3/d
* A telep tervezett biológiai kapacitása: 6.480 LEÉ

A szennyvíztisztító telep tisztítási technológiája: eleveniszapos rendszerű biológiai tisztítás vegyszeres foszformentesítéssel és az iszap helyi víztelenítésével, a mechanikai tisztítási kapacitás: 80 m3/h.

Létesítendő főbb létesítmények

* új mechanikai előtisztítás gépi ráccsal és homokfogóval;
* új biológiai fokozat fázisszétválasztással;
* új utószűrők;
* új fertőtlenítő;
* iszapkezelés új létesítményei: sűrítők, víztelenítés, tárolás;
* új szippantott szennyvíz fogadó (egyben csurgalékvíz átemelő),;
* technológiai gépházak: új gépház;
* új kezelő épület.

A telep felújításával párhuzamosan a csatornahálózat rekonstrukciója is tervezett:

* Az I. és II. jelű átemelő betonszerkezete korrodált, így felületét új korrózióálló kéreggel szükséges bevonni és megóvni a szerkezeti elemeket.
* Az I. és II. jelű átemelőkbe TOP fenék beépítése szükséges.
* A meglévő átemelőkről a szennyvíznyomó vezetékeket a szomszédos átemelő körzet gravitációs csatornájába kell bevezetni.
* Az újonnan kialakítandó hálózati felépítések miatt a szennyvíz átemelő szivattyúkat újra kell méretezni és ki kell cserélni a hozzá kapcsolódó gépészeti szerelvényekkel együtt.
* Az újonnan beépítendő gépészeti szerelvényeket rozsdamentes és PE anyagokból kell beépíteni.
* Az átemelőkbe 1+1 db szivattyút kell beépíteni.
* Az átemelőkhöz új elektromos kapcsolószekrények és irányítástechnika szükséges.
* Az üzemen kívül kerülő szennyvíznyomó vezetékeket meg kell szüntetni.

**A projekt indikátorai:**

|  |  |  |
| --- | --- | --- |
| **Mutató** | **Mérték-egység** | **Célérték a projekt fizikai befejezésekor TSZ szerint** |
| Javított szennyvízkezelésben részesülő további lakosság | fő | 4871 |
| A fejlesztés eredményeként létrejött tisztítási kapacitás | LE | 5542 |

**Műszaki ellenőr:**

A FIDIC Mérnök feladatokat, az építési vállalkozási szerződés hatálybalépése után, az NFP Nonprofit Kft. saját munkavállalója fogja ellátni.

**PR és nyilvánosság:**

A NFP Nemzeti Fejlesztési Programiroda Nonprofit Kft.-t (a továbbiakban: NFP) a Nemzeti Vagyon Kezeléséért Felelős Tárca Nélküli Miniszter (a továbbiakban: NVTNM) Társasági Portfólióért Felelős Helyettes Államtitkára 2021. szeptember 28-án kelt és 2021. október 12-én megküldött, illetve 2021. november 30-án kelt, 2021.december 3-án megküldött ÁBTF/4881/3/2021-MKI, illetve ÁBTF/4881/7/2021-MKI iktatószámú, „KEHOP projektek konzorciumi szerződéseinek módosítása” tárgyú leveleiben arról tájékoztatta, hogy az Innovációs és Technológiai Minisztérium (a továbbiakban: ITM)  Körforgásos  Gazdaság Fejlesztéséért, Energia- és Klímapolitikáért Felelős Államtitkára és a Nemzeti Kommunikációs Hivatal (a továbbiakban: NKOH) egyeztetésének eredményeként szükséges a konzorciumi megállapodások PR és szemléletformálási feladatok ellátására irányuló beszerzésekre és közbeszerzésekre vonatkozó rendelkezéseinek módosítása oly módon, hogy ezen feladatokat a az Európai Unió vagy más nemzetközi szervezet felé vállalt kötelezettséggel összefüggő, a 2007-2013 programozási időszakban a Kormány által a nemzeti fejlesztési miniszter hatáskörébe utalt beruházások, valamint a 2014-2020 programozási időszakban a szennyvízelvezetési és -tisztítási, a hulladékgazdálkodási és az ivóvízminőség-javító beruházások megvalósításáról szóló 339/2014. (XII.19.) Kormány rendelet 15. § (7) bekezdése alapján az érintett projektek végső kedvezményezettjei, azaz a megrendelő konzorciumi tagok lássák el.

A tájékoztatás során használt kommunikációs eszközök a következők lesznek:

* Nyomtatott szórólapok készítése és lakossági terjesztése
* Projekt-aloldal létrehozása és folyamatos működtetése, frissítése
* Sajtónyilvános nyitórendezvény szervezése
* Sajtónyilvános rendezvény szervezése
* A beruházás fő helyszínén "B" típusú tábla kihelyezése
* Médiamegjelenés vásárlása a projekthez kapcsolódóan
* Kommunikációs célra alkalmas fotódokumentáció készítése
* Sajtónyilvános ünnepélyes projektátadó rendezvény szervezése
* PR film készítése
* Eredménykommunikációs információs anyagok, kiadványok készítése
* A beruházás helyszínein "D" típusú tábla kihelyezése

A PR tevékenységek megkezdése a kivitelezésre vonatkozó vállalkozási szerződés megkötésekor lesz esedékes. A tájékoztatás során használt kommunikációs elemek ütemezésének és tartalmi kérdések tisztázása érdekében, az Önkormányzat, a kivitelező Vállalkozó és a PR Megbízott részvételével javasolt folyamatos egyeztetéseket tartani.

**Kivitelezés:**

***Aktuális státusz:***

A projekt az ÉFK 2021.01.01-től hatályos módosításában került nevesítésre, amelynek előkészítése és megvalósítása az NFP Nonprofit Kft. feladata. A projektek kapcsán az NFP Nonprofit Kft-nek a tervfelülvizsgálattal megbízott tervezővel közösen sikerült olyan műszaki megoldást találnia és kidolgoznia, amely lehetővé teszi az adott és korábban a komplex előkészítést ellátó tervezők által ellehetetlenültnek tekintett beruházások esetében a 2031/2020. Korm. határozatban rögzített 13 területi alrészvízgyűjtő szerinti rendezési elvnek megfelelő, a projekt fő tevékenységére vonatkozó feltételes közbeszerzési eljárás lefolytatását, további forráslekötés biztosítását és a projektek megvalósulását.

Az NFP Nonprofit Kft. a beszerzési, közbeszerzési eljárásokat a 168/2004. (V. 25.) Korm. rendelet 2021.02.03. napjától hatályos módosítása alapján a Közbeszerzési és Ellátási Főigazgatóság (KEF), mint központi beszerző szerv útján látja el. A KEF keretmegállapodás megkötésére irányuló eljárás folyamatban van, a 168/2004. (V. 25.) Korm. rendelet 30.§ (7) bekezdése alapján az NFP Nonprofit Kft. köteles egyedi mentességi kérelmet benyújtani a KEF felé az eljárás megindításához. Az egyedi mentességi kérelem elbírálása alapján, amennyiben az arról szóló döntés az eljárás saját hatáskörben történő lefolytatására vonatkozik, úgy az NFP Nonprofit Kft. jogosult annak lefolytatására.

Az NFP Nonprofit Kft. a projektre vonatkozó egyedi mentességi kérelmet KEF elbírálásra 2021.03.09. napján a KEF portálon feltöltötte, mely a KEF 2021.03.10. napján jóváhagyott.

FAKSZ ajánlatok értékelése megtörtént. Eljárás lezárva: 2021.05.31.Szerződéskötés tervezetten: 2021.06.11.

FAKSZ szerződés 2021.06.11. napján aláírásra került és hatályba lépett.

FAKSZ ellenőrzésre a dokumentumokat 2021.06.18. napján megindította, azonban szabályossági ellenőrzést kezdeményezett, így 2021.06.21-én ismét feltöltésre kerültek a dokumentumok minőség-ellenőrzés kezdeményezésére. Ellenőrzés azonosító száma: 2021/06/03039/É.

KFF HP 1. kör: 2021.06.22, KFF HP teljesítésének időpontja 1. kör:2021.06.24. KFF HP 2. kör: 2021.06.25. KFF HP teljesítésének időpontja 2. kör: 2021.07.01.

Támogató tartalmú tanúsítvány 2021.07.02-án, KSZ-53/1336/2/2021 iktatószámon.

A közbeszerzési felhívás 2021.07.12-én, 2021/S 132-349672 azonosítószámmal jelent meg a TED-en. Eredeti ajánlattételi határidő: 2021.08.23. Új ajánlattételi határidő: 2021.10.21

Az Ajánlatok szakmai értékelése folyamatban van, összegzés: 2021. 51. hetében várható.

A bontási jegyzőkönyvek alapján a projektben az Irányító Hatóság részére összköltségnövelési kérelem (ÖKN) benyújtására lesz szükség, melynek előkészítése folyamatban.

2021. 12. 03. napi állapot szerint benyújtásra kerültek az IH részére.

Az IH a technikai döntéskiegészítését a költségnövekmény átvezetésének érdekében rögzítette 2022.01.07-én.

A döntésnek megfelelően a projekt támogatási összege: 2 019 340 454 Ft

Önerő: 224 371 161 Ft

Projekt elszámolható összköltsége: 2 243 711 615 Ft

El nem számolható ÁFA: 601 349 733 Ft

Projekt összköltsége: 2 845 061 348 Ft

2022.01.20. Kbt. 69. § (4) bekezdés szerinti igazolások benyújtására vonatkozó felhvás kiküldésre került HI: 2022.01.27. 12:00 óra

2022.01.27. FAKSZ a beérkezett igazolásokat megküldte, továbbítva tervezőnek, HI: 2022.01.31. 11.00 óra

2022.02.03. FAKSZ megküldte az igazolások kapcsán a hiánypótlási felhívást, amelyben tervező felé felmerült kérdés intézett. Tervezőnek megküldve határidő azonnal.

Az összegzésre várunk, azt követően felvesszük a kapcsolatot a nyertes ajánlattevővel, amiről természetesen azonnal tájékoztatjuk az Önkormányzatot.

2022.05.17-én Összegzés megjelent, a győztes kivitelezők a SADE Magyarország mélyépítő Kft (SADE) és Veolia Water Solutions & Technologies Magyarország Vállalkozási és Szolgáltató Zártkörűen Működő Részvénytársaság. Az NFP nonprofit kft már be is kérte a kivitelezőtől az építés önkormányzatonkénti költségmegosztását, ami alapján lemódosításra kerül a konzorciumi megállapodás. A Megvalósíthatósági Tanulmány összeállítása is megkezdődött. 2022.05.27-én jár le a szerződési moratórium.

A támogatási szerződés módosításához bekértük a nyertes vállalkozótól a költségmegosztási táblát, ami alapján a konzorciumi megállapodás aktualizálása (módosítása) is megvalósulhat. Az önkormányzatnak adategyeztetés céljából megküldésre került a Vállalkozási Szerződés, amit köszönettel meg is kaptunk. A szerződések egységesítése, illetve a FAKSZ-al való jóváhagyás folyamatban van. A szerződés aláírásához a vállalkozónak még egyéb kötelezettségeit teljesíteni kell.

A Kivitelező és az Önkormányzatok visszaküldték az adategyeztetett szerződést, amit ezúton is köszönünk. A Vállalkozó benyújtotta a felelősségbiztosítását igazoló dokumentumokat, amivel kapcsolatban a FAKSZ-nak voltak észrevételei, amit meg is válaszolt a nyertes ajánlattevő. Jelenleg a FAKSZ vizsgálja a válaszokat. A Kivitelező megkezdte tervezői felelősségbiztosításának megkötésének folyamatát. Fenti dokumentumok megléte szükséges a szerződés aláírásához.

Az Irányító Hatóságnál szervezeti átalakulás van folyamatban, ami lelassíthatja az ügymenetet.

A Nyertes Ajánlattevő a kivitelezői és a tervezői felelősségbiztosítását egyaránt megküldte a FAKSZ-nak véleményezésre. Az kivitelezői felelősségbiztosítási kötvény módosítását követően elfogadásra került, míg a tervezői felelősségbiztosítás kapcsán jelenleg is folynak még a módosítások. Kamut esetébenaz ÖKN módosítási kérelem még nem került jóváhagyásra, ami szükséges a szerződés aláírásához, mely biztosítja a vállalkozási szerződés pénzügyi fedezetét.

Az Irányító Hatóság záró ellenőrzést időpontjával kapcsolatban javaslatot kért társaságunktól. A záróellenőrzésre két helyszínt és egy időpontot javasoltunk, ami a következő:

NFP Nonprofit Kft: 2022.07.19.

A végső kedvezményezettnek nem kell jelen lennie az ellenőrzésen.

**Az Irányító Hatóság lemondta a Közbenső ellenőrzést.**

Az ajánlati kötöttség 2022.09.17-ig történő meghosszabbítására volt szükség, amit kezdeményeztünk a FAKSZ felé. A FAKSZ kitájékoztatta a kivitelezőt az ajánlati kötöttség meghosszabbítása tárgyában.

PR tájékoztató levél került kiküldésre Önöknek. Kérjük szíves intézkedésüket az NKOH-nál történő regisztrációban.

A támogatási szerződés módosítását 2022.07.22-én benyújtottuk az Irányító Hatóság (IH) részére az összegezés utáni összegek aktualizálását és a Fizikai befejezés határidő módosítását. Az IH hiánypótlást kért, a projektdokumentáció benyújtására. A Hiánypótlás teljesítése folyamatban van.

A Megvalósíthatósági Tanulmány összeállítása folyamatban van. A támogatási szerződés módosítását ezt követően tudja csak befogadni az Irányító hatóság.

2022.11. 15-ig az ajánlati kötöttség meghosszabbításra került.

A Megvalósíthatósági Tanulmányt a Tervező a tervek szerint 41. héten küldi meg a részünkre.

A megvalósíthatósági Tanulmány a 41. héten benyújtásra került, amire érkezett az Irányító Hatóság részéről hiánypótlás, aminek határideje 2022.11.04. A hiánypótlás megválaszolása folyamatban van.

A vállalkozási szerződés aláírására a 43. héten kerülhet sor. A Sade Magyarország Kft képviselője szervezi az aláírást.

A Vállakozási szerződés aláírása a kedvezményezettekkel 44. héten megtörtént. Köszönjük a szíves közreműködésüket a szerződés aláírásban.

A kivitelező még nem küldte meg a teljesítési biztosítékát, remélhetőleg a 47. héten ez megtörténik és a FAKSZ jóváhagyását követőn hatályba léptethető a vállalkozási szerződés.

A vállalkozási szerződés 2022.11.24-én hatályba lépett. Az előleg igényléshez szükséges dokumentációt a kivitelező eljuttatja a kedvezményezettekhez, akik záradékolva megküldik részünkre. A munkaterület átadása tervezésre eljárás 2022.11.30-án lezárult.

Az előlegbekérők benyújtása 2022.12.08-án megtörtént, elbírálásuk folyamatban van.

Az előlegbekérők elfogadása 2022.12.19-én megtörtént.

Tájékoztatjuk Önöket, hogy az NFP Nemzeti Fejlesztési Programiroda Nonprofit Korlátolt Felelősségű Társaság az Építési és Beruházási Minisztérium tulajdonosi joggyakorlása alá tartozó, 100%-os állami tulajdonban lévő gazdasági társaságok által ellátott feladatok központi költségvetési szerv általi átvételéről és a társaságok megszüntetéséről, az ezzel kapcsolatos eljárási kérdések rendezéséről szóló 362/2022. (IX. 19.) Korm. rendelet (továbbiakban: Korm. rendelet) 1. § (1) bekezdésének b) pontjában, valamint a (2) bekezdésben foglaltakra tekintettel az államháztartásról szóló 2011. évi CXCV törvény (a továbbiakban: Áht.) 11/A. §-a alapján a jogszabály erejénél fogva a Társaság az állami feladatok ellátását **2023. január 01. napjával az Építési és Közlekedési Minisztérium részeként folytatja tovább.**

A **Társaság feladatait az Építési és Közlekedési Minisztérium jogutódként 2023. január 01. napjától**, a központi államigazgatási szervek és más szervek átalakítása, valamint a vezető személyének változása esetén lefolytatandó átadás-átvételi eljárásról szóló 93/2018. (V. 4.) Korm. rendelet szerinti átadás-átvételi eljárás útján, **folytatólagosan veszi át, így az nem jelent akadályozó tényezőt a Társaság feladatkörébe utalt projektek sikeres megvalósítása vonatkozásában.**

A Vállalkozó végrehajtotta a fakivágást. A geodéziai felmérés megtörtént. Jelenleg a szennyvíztisztító telep nem rendelkezik hivatalos közutas kapcsolattal, ezt mielőbb rendelkezni szükséges.

**A kivitelező több alvállalkozó is bejelentett, amelyeknek a bevizsgálás megtörtént. A Geodézai felmérések folyamatban vannak. Nyomvonal felmérések megtörténtek.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_